proxectonos/corpus_dominio_legal_administrativo_tmp huggingface dataset:
DECRETO 185/2006, do 26 de outubro, polo que se nomea secretario xeral do Servizo Galego de Saúde a Cayetano Rodríguez Escudero.
CONSELLERÍA DE SANIDADE — II. AUTORIDADES E PERSOAL — 27/10/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Sanidade e logo de deliberación do Consello da Xunta de Galicia, na súa reunión do día vinte e seis de outubro de dous mil seis,
Nomeo secretario xeral do Servizo Galego de Saúde a Cayetano Rodríguez Escudero.
Santiago de Compostela, vinte e seis de outubro de dous mil seis.
Emilio Pérez Touriño
Presidente
María José Rubio Vidal
Conselleira de Sanidade
DECRETO 186/2006, do 26 de outubro, polo que se nomea director xeral da División de Asistencia Sanitaria do Servizo Galego de Saúde a Julio Villar Barreiro.
CONSELLERÍA DE SANIDADE — II. AUTORIDADES E PERSOAL — 27/10/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Sanidade e logo de deliberación do Consello da Xunta de Galicia, na súa reunión do día vinte e seis de outubro de dous mil seis,
Nomeo director xeral da División de Asistencia Sanitaria do Servizo Galego de Saúde a Julio Villar Barreiro.
Santiago de Compostela, vinte e seis de outubro de dous mil seis.
Emilio Pérez Touriño
Presidente
María José Rubio Vidal
Conselleira de Sanidade
DECRETO 184/2006, do 26 de outubro, polo que se dispón que cese Pablo Vaamonde García como director xeral da División de Asistencia Sanitaria do Servizo Galego de Saúde.
CONSELLERÍA DE SANIDADE — II. AUTORIDADES E PERSOAL — 27/10/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día vinte e seis de outubro de dous mil seis,
DISPOÑO:
Que cese, por petición propia, Pablo Vaamonde García como director xeral da División de Asistencia Sanitaria do Servizo Galego de Saúde, agradecéndolle os servizos prestados.
Santiago de Compostela, vinte e seis de outubro de dous mil seis.
Emilio Pérez Touriño
Presidente
María José Rubio Vidal
Conselleira de Sanidade
DECRETO 183/2006, do 26 de outubro, polo que se dispón que cese Antolín Rodríguez Martínez como secretario xeral do Servizo Galego de Saúde.
CONSELLERÍA DE SANIDADE — II. AUTORIDADES E PERSOAL — 27/10/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello
da Xunta de Galicia, na súa reunión do día vinte e seis de outubro de dous mil seis,
DISPOÑO:
Que cese Antolín Rodríguez Martínez como secretario xeral do Servizo Galego de Saúde, agradecéndolle os servizos prestados.
Santiago de Compostela, vinte e seis de outubro de dous mil seis.
Emilio Pérez Touriño
Presidente
María José Rubio Vidal
Conselleira de Sanidade
CORRECCIÓN de erros.-Resolución do 19 de outubro de 2006 pola cal son convocadas unhas xornadas sobre Administración pública e xénero: os desafíos da igualdade na función pública.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 27/10/2006

Advertido un erro na Resolución do 19 de outubro de 2006, publicada no DOG nº 205, do martes 24 de outubro de 2005, é necesario facer a oportuna corrección:
No punto 5: Inscrición, debe figurar: «xoves, 16 de novembro, para a xornada de Ourense».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 13 de outubro de 2006 pola que se modifica a do 27 de abril de 2006 pola que se regula a concesión de axudas para o desenvolvemento, nas zonas dependentes da pesca, de pequenas empresas de servizos, turísticas e artesanais de actividades produtivas vinculadas ao mar.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 23/10/2006

A Orde do 27 de abril de 2006, desta consellería, pola que se regula a concesión de axudas para o desenvolvemento, nas zonas dependentes da pesca, de pequenas empresas de servizos, turísticas e artesanais de actividades produtivas vinculadas ao mar, publicada no Diario Oficial de Galicia nº 92, do 15 de maio, establece no parágrafo primeiro do seu artigo 11º a data límite para a realización da actividade axudada.
Non obstante, co fin de que os beneficiarios destas axudas poidan contar cun prazo suficiente para pode
ren realizar a actividade subvencionada, en uso das facultades que me foron conferidas,
DISPOÑO:
Artigo único.-Modifícase o primeiro parágrafo do artigo 11º, que queda redactado como segue:
«O prazo en que debe ser realizada a actividade axudada será fixado na resolución de concesión da axuda, sen que en ningún caso poida exceder o 30 de novembro de 2006».
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 13 de outubro de 2006.
Carmen Gallego Calvar
Conselleira de Pesca e Asuntos Marítimos
AXENCIA PARA A CALIDADE DO SISTEMA UNIVERSITARIO
DE GALICIA
ORDE do 6 de outubro de 2006 pola que se modifica parcialmente a do 15 de maio de 2001, pola que se establecen accións encamiñadas a facilitar a simultaneidade dos estudos do grao medio das ensinanzas de músicas reguladas polo Decreto 253/1993, do 29 de xullo, cos de educación secundaria obrigatoria, bacharelato e nivel III do ensino básico para as persoas adultas.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/10/2006

A disposición adicional primeira da Orde do 15 de maio de 2001, DOG do 26 de xuño, establece a prioridade para a admisión dos alumnos que cursen simultaneamente ensinanzas regradas de música e ensinanzas de réxime xeral nos centros que aparecen relacionados no seu anexo e nos concellos que nel se sinalan.
Considerando que o centro máis próximo ao conservatorio profesional de música de Ferrol, tras o seu traslado de edificio e cambio de enderezo no curso 2004/2005, é o instituto de educación secundaria Ricardo Carballo Calero; e tendo en conta os informes favorables da Dirección Xeral de Formación Profesional e Ensinanzas Especiais e da Inspección Educativa.
E en virtude das competencias que figuran no artigo 1 do Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria, así como polas atribuídas no punto 1 da disposición adicional segunda do Decreto 253/1993, do 29 de xullo, polo que se establece o currículo do grao elemental e do grao medio das ensinanzas de música e o acceso aos ditos graos, por proposta da Dirección Xeral de Ordenación e Innovación Educativa, esta consellería
DISPÓN:
Primeiro.-Modificar parcialmente o anexo da Orde do 15 de maio de 2001 pola que se establecen accións encamiñadas a facilitar a simultaneidade dos estudos de grao medio das ensinanzas de música reguladas polo Decreto 253/1993, do 29 de xullo, cos de educación secundaria obrigatoria, bacharelato
e nivel III do ensino básico para as persoas adultas, segundo figura no anexo á presente orde.
Segundo.-Esta orde entrará en vigor o vindeiro curso 2007/2008.
Santiago de Compostela, 6 de outubro de 2006.
Laura Sánchez Piñón
Conselleira de Educación e Ordenación Universitaria
ANEXO
Concellos que contan con conservatorios ou centros autorizados para impartir con carácter definitivo o grao medio das ensinanzas de música.
PROVINCIA
CONCELLO
CENTRO
A CORUÑA
ARZÚA
IES. DE ARZÚA
CORUÑA, A
IES. SALVADOR DE MADARIAGA
FERROL
IES. RICARDO CARBALLO CALERO
NOIA
IES. CAMPO DE SAN ALBERTO
PONTES DE GARCÍA RGUEZ., AS
IES. MONCHO VALCÁRCEL
LUGO
LUGO
IES. SANXILLAO
MONFORTE DE LEMOS
IES. RÍO CABE
SARRIA
IES. GREGORIO FERNÁNDEZ
VILALBA
IES. SANTIAGO BASANTA SILVA
VIVEIRO
IES. VILAR PONTE
OURENSE
OURENSE
IES. PORTOVELLO
PONTEVEDRA
LALÍN
IES. RAMÓN Mª ALLER ULLOA
PONTEVEDRA
IES. VALLE INCLÁN
VILAGARCÍA DE AROUSA
IES. ARMANDO COTARELO VALLEDOR
VIGO
IES. DO CASTRO
ORDE do 9 de outubro de 2006 pola que se modifica a do 6 de abril de 2006, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 23/10/2006

A Orde do 6 de abril de 2006, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria (Diario Oficial de Galicia nº 77, do 21 de abril), establece, no seu artigo 5, un importe total dispoñible para o exercicio 2006 de 3.794.098 euros destinado ao financiamento das subvencións que ao abeiro desta poderán ser concedidas aos seus solicitantes, «sen prexuízo de ulteriores variacións producidas como consecuencia da existencia dunha maior dispoñibilidade orzamentaria».
En consecuencia, ante a existencia de dispoñibilidades orzamentarias que poden ser utilizadas para os mesmos fins, cómpre ampliar de novo o importe dos créditos correspondentes ao exercicio 2006 destinados ao financiamento das subvencións que poderán ser concedidas ao abeiro da referida Orde do 6 de abril de 2006, na contía adicional de 634.996,91 euros, coa finalidade de facer chegar as ditas subvencións ao maior número de beneficiarios posibles en contía suficiente para garantir unha axeitada prestación dos servizos sociais.
Por todo o exposto e no uso das facultades que me foron conferidas,
DISPOÑO:
Artigo único.
1. Amplíase o importe total correspondente ao exercicio 2006 destinado ao financiamento das subvencións que se van conceder ao abeiro da Orde do 6 de abril de 2006, pola que se establecen as bases polas que se rexerá a concesión de subvencións a entidades de iniciativa social para investimento, mantemento e promoción de actividades e programas de servizos sociais e se procede á súa convocatoria, nas seguintes contías e aplicacións orzamentarias:
05.31.212A.780.2 por importe de 340.205 euros.
05.31.212D.480.0 por importe de 258.478,91 euros.
05.31.212D.480.2 por importe de 10.754 euros.
05.31.212D.480.5 por importe de 25.559 euros.
2. A presente modificación non afecta o prazo establecido na referida orde para a presentación de solicitudes.
Disposición derradeira
Única.-A presente disposición entrará en vigor o día seguinte ao da súa publicación.
Santiago de Compostela, 9 de outubro 2006.
Anxo Manuel Quintana González
Vicepresidente da Igualdade e do Benestar
RESOLUCIÓN do 27 de setembro de 2006 pola que se fai pública a concesión de dúas bolsas de formación na área da estatística pública neste instituto, convocadas por Resolución do 11 de maio de 2006.
INSTITUTO GALEGO DE ESTATÍSTICA — III. OUTRAS DISPOSICIÓNS — 24/10/2006

Para darlle cumprimento ao establecido na base décima da Resolución do 11 de maio de 2006 pola que se convocan dúas bolsas de formación na área da estatística pública no Instituto Galego de Estatística (DOG nº 98, do 24 de maio) e de conformidade co artigo 60 da Lei 30/1992, do 26 de novembro, de réxime xurídico das administracións públicas e do procedemento administrativo común, esta dirección
RESOLVE:
Facer pública a concesión de dúas bolsas de formación na área da estatística pública neste instituto, ás persoas que se relacionan a continuación:
-Mª José Ginzo Villamayor, con NIF 76940137-P.
-Mª Cristina Padín Fariña, con NIF 44825949-F.
Esta resolución ponlle fin á vía administrativa e contra ela poderán os interesados interpoñer potestativamente recurso de reposición ante o mesmo órgano no prazo dun mes, contado a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Santiago de Compostela, 27 de setembro de 2006.
José Colino Sueiras
Director do Instituto Galego de Estatística
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 18 de outubro de 2006 pola que se amplía o prazo máximo de xustificación dos investimentos realizados ao abeiro da do 6 de abril de 2006, pola que se convocan axudas a empresas para a promoción e mellora da comercialización dos produtos agrarios e agroalimentarios galegos no ano 2006.
CONSELLERÍA DO MEDIO RURAL — III. OUTRAS DISPOSICIÓNS — 24/10/2006

A Consellería do Medio Rural convocou para o ano 2006 axudas a empresas para a promoción e mellora da comercialización dos produtos agrarios e agroalimentarios galegos, mediante a Orde do 6 de abril de 2006 (Diario Oficial de Galicia nº 75, do 19 de abril).
Nesa orde establécese un prazo máximo de xustificación dos investimentos obxecto de axuda do 15 de novembro para as anualidades de 2006, facéndose referencia a ela en varios puntos e artigos. Así, no último parágrafo do artigo 3, relativo ás actividades subvencionables, sinálase a data do 15 de novembro como límite para executar as actuacións de 2006, no punto 4 do artigo 5º, sobre as datas previstas de finalización, indícase que nas actuacións plurianuais a data de finalización da anualidade 2006 non superará a data do 15 de novembro, no punto 5 do artigo 9º, referente ás resolucións de concesión, sinálase que estas indicarán o prazo máximo de xustificación que non superará o 15 de novembro na anualidade 2006, e no punto 2 do artigo 11º, sobre ampliación do prazo de xustificación, indícase que en ningún caso a ampliación poderá superar a data do 15 de novembro de 2006.
As datas relativamente tardías establecidas para a presentación das solicitudes así como o seu elevado número motivou que o proceso de avaliación e resolución dos expedientes se dilatase máis do previsto, polo que se considera necesario ampliar o prazo máximo establecido para a xustificación dos investimentos realizados polos beneficiarios no ano 2006.
En virtude do exposto, de acordo co disposto no artigo 30.I.3 do Estatuto de autonomía de Galicia e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.-Modificar o último parágrafo do artigo 3º, o punto 4 do artigo 5º, o punto 5 do artigo 9º e o punto 2 do artigo 11º da Orde do 6 de abril de 2006 pola que se convocan axudas a empresas para a promoción e mellora da comercialización dos produtos agrarios e agroalimentarios galegos no ano 2006, substituíndo a data do 15 de novembro de 2006 establecida nestes para a execución e xustificación dos investimentos realizados en 2006, pola do 30 de novembro de 2006.
Santiago de Compostela, 18 de outubro de 2006.
Alfredo Suárez Canal
Conselleiro do Medio Rural
ORDE do 5 de outubro de 2006 pola que se declara de interese galego a Fundación para a Innovación, a Educación e o Desenvolvemento Deportivo, Social e Cultural, Azkar Lugo e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 26/10/2006

Con data do 3 de outubro de 2006 foi publicada no Diario Oficial de Galicia a orde da Consellería de Presidencia, Administracións Públicas e Xustiza, do 26 de setembro de 2006, pola que se clasifica de interese a Fundación para a Innovación, a Educación e o Desenvolvemento Deportivo, Social e Cultural, Azkar Lugo, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto fomentar a práctica e a promoción do deporte en todos os ámbitos e especialidades, así como o fomento da cultura e a tradición das actividades lúdico-deportivas. Terá así mesmo, como un dos fins fundamentais a protección e promoción do deporte de base e a canteira.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación para a Innovación, a Educación e o Desenvolvemento Deportivo, Social e Cultural, Azkar Lugo xa que os seus estatutos cumpren as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación para a Innovación, a Educación e o Desenvolvemento Deportivo, Social e Cultural, Azkar Lugo no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-Esta fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o proxecto de orzamento, con anterioridade ao inicio do exercicio eco
nómico para o que se formula e a solicitar as preceptivas autorizacións do protectorado.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de outubro de 2006.
Ánxela Bugallo Rodríguez
Conselleira de Cultura e Deporte
RESOLUCIÓN do 28 de setembro de 2006 pola que se amplía o prazo de resolución e notificación da concesión das subvencións aos proxectos dinamizadores das áreas rurais de Galicia, convocadas para o período 2006-2007 por Resolución do 18 de maio de 2006.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 25/10/2006

Por resolución do director xeral da Agader, do 18 de maio de 2006, aprobáronse as bases reguladoras das subvencións aos proxectos dinamizadores das áreas rurais de Galicia e se convocaron as correspondentes para o período 2006-2007 (DOG nº 99, do 25 de maio).
A base 9.1, referida á resolución do procedemento de selección de proxectos, fixa un prazo de tres meses, contados desde o día seguinte a aquel en que finalice o prazo para a presentación das solicitudes, para ditar resolución expresa e notificarlla aos interesados.
Ante o elevado número de solicitudes presentadas ao abeiro da citada convocatoria, a Subdirección de Coordinación e Planificación para o Desenvolvemento Rural propuxo a ampliación do prazo de resolución, co fin de instruír e resolver axeitadamente o procedemento.
O artigo 42.6º da Lei 30/1992, do 26 de novembro, de réxime xurídico das administracións públicas e do procedemento administrativo común, prevé que excepcionalmente se poida acordar unha ampliación do prazo máximo de resolución e notificación, que non poderá ser superior ao establecido para a tramitación do procedemento.
Tendo en conta o anterior,
RESOLVO:
1. Ampliar por un período adicional igual á metade do previsto inicialmente o prazo de resolución e notificación do procedemento de concesión das subvencións aos proxectos dinamizadores das áreas rurais de Galicia, convocadas para o período 2006-2007 por Resolución do 18 de maio de 2006.
2. Contra esta resolución non cabe ningún recurso.
Santiago de Compostela, 28 de setembro de 2006.
Edelmiro López Iglesias
Director xeral de Agader
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 19 de outubro de 2006 que modifica a do 27 de decembro de 2005 pola que se articulan axudas no marco do programa de mellora gandeira de Galicia, no que respecta ao prazo para a xustificación dos investimentos.
CONSELLERÍA DO MEDIO RURAL — III. OUTRAS DISPOSICIÓNS — 25/10/2006

O punto 1 do artigo 12º da Orde do 27 de decembro de 2005 pola que se articulan axudas no marco do Programa de Mellora Gandeira de Galicia, relativo ás xustificacións, (DOG 29-12-2005) establece que as xustificacións técnicas e económicas da realización do programa deberán presentarse antes do 15 de novembro.
Tendo en conta que nas liñas de axuda seguintes:
-Artigo 14º.-Programas de xestión zootécnica.
-Artigo 15º.-Programas de planificación zoosanitaria.
-Artigo 18º.-Axudas de apoio aos libros xenéticos da raza bovina frisona e das razas autóctonas de Galicia.
-Artigo 19º.-Axudas destinadas á realización de probas para determinar a calidade xenética ou o rendemento do gando vacún leiteiro as actividades subvencionables rematan o 31 de decembro. Para que as entidades solicitantes poidan xustificar os gastos en nóminas do persoal contratado dos meses de novembro e decembro é preciso modificar a data máxima de presentación destas xustificacións.
Para que sexa posible a tramitación das axudas e que a xustificación dos gastos subvencionables poida dar lugar ao recoñecemento de obrigas antes do 30 de decembro, conforme a normativa orzamentaria, é preciso que o órgano xestor dispoña desta documentación antes do 15 de decembro.
Polo que,
DISPOÑO:
Modificar o punto 1 do artigo 12º da Orde do 27 de decembro de 2005 pola que se articulan axudas
no marco do Programa de Mellora Gandeira de Galicia, engadíndolle o seguinte parágrafo final:
Para as axudas recollidas nos artigos 14º, 15º, 18º e 19º desta orde as xustificacións de gastos en nóminas de persoal contratado polas entidades solicitantes para desenvolver as actuacións subvencionables poderán presentarse ata o 15 de decembro, mediante a súa entrega a Direción Xeral de Produción, Industrias e Calidade Agroalimentaria.
Santiago de Compostela, 19 de outubro de 2006.
Alfredo Suárez Canal
Conselleiro do Medio Rural
ORDE do 18 de outubro de 2006 pola que se amplía o prazo de presentación dos xustificantes de gasto das axudas (anexos I, II, III e IV) e se establece o prazo de presentación dos xustificantes de gasto das axudas para asistencias a congresos e reunións científicas por parte de investigadores/as non vinculados ao sistema universitario de Galicia (anexo V) do Programa de Promoción Xeral de Investigación do Plan Galego de Investigación, Desenvolvemento e Innovación Tecnolóxica para o ano 2006, convocadas na Orde do 16 de maio de 2006 (Diario Oficial de Galicia do 29 de maio).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 25/10/2006

Por Orde do 16 de maio de 2006 aprobáronse as bases que rexen as convocatorias de axudas correspondentes ao Programa de Promoción Xeral de investigación do Plan Galego de Investigación, Desenvolvemento e Innovación Tecnolóxica e procedeuse a súa convocatoria para o ano 2006.
Na devandita orde, no punto nove do anexo I (axudas para grupos de investigación) e no punto dez do anexo II (axudas para proxectos de promoción xeral do coñecemento), establécese que para proceder ao libramento dos fondos e percibir as axudas correspondentes será necesario presentar na data límite do 31 de outubro do exercicio correspondente á anualidade de que se trate, a documentación requirida. Así mesmo, no punto sete do anexo III (axudas para publicacións periódicas), establécese que para proceder ao libramento da axuda, deberán presentarse os correspondentes xustificantes na data límite do 31 de outubro de 2006. Ademais, no punto oito do anexo IV (axudas para a organización de congresos e reunións científicas), establécese que para proceder ao libramento dos fondos e percibir a axuda correspondente é necesario presentar na data límite do 10 de novembro de 2006 a documentación requirida.
Tendo en conta o atraso producido na resolución das devanditas axudas, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros,
DISPOÑO:
Artigo 1º.-O prazo para a presentación dos xustificantes correspondentes aos gastos realizados para
cada modalidade de axuda será regulado na publicación da resolución de adxudicación destas que, en todo caso, non poderá ser posterior ao 30 de novembro de 2006 (anexo I, punto nove; anexo II, punto dez; anexo III, punto sete; anexo IV, punto oito).
Artigo 2º.-Establecer como data límite de presentación dos xustificantes correspondentes aos gastos realizados a que se regule na publicación da resolución de adxudicación da axuda (anexo V) que, en todo caso, non poderá ser posterior ao 30 de novembro de 2006 (punto seis).
Santiago de Compostela, 18 de outubro de 2006.
Fernando Blanco Álvarez
Conselleiro de Innovación e Industria
RESOLUCIÓN do 4 de outubro de 2006 pola que se nomea xerente da Universidade de Santiago de Compostela.
UNIVERSIDADE DE SANTIAGO DE COMPOSTELA — II. AUTORIDADES E PERSOAL — 26/10/2006

En virtude das atribucións que lle están conferidas polo ordenamento xurídico vixente, de conformidade co artigo 23 da Lei orgánica 6/2001, do 21 de decembro, de universidades e do artigo 92.2º dos estatutos da Universidade de Santiago de Compostela, logo de acordo do Consello Social do 29 de setembro de 2006,
Esta reitoría resolve nomear xerente da Universidade de Santiago de Compostela a Pedro García Moreno.
De acordo co artigo 71 dos estatutos da USC o xerente ten a consideración de alto cargo.
Santiago de Compostela, 4 de outubro de 2006.
Senén Barro Ameneiro
Reitor da Universidade de Santiago de Compostela
CORRECCIÓN de erros.-Orde do 18 de outubro de 2006 pola que se amplía o período de duración inicial das cinco bolsas de apoio á formación en tarefas investigadoras de titulados superiores no Centro de Investigacións Ambientais de Lourizán convocadas pola Orde do 6 de abril de 2006.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 02/11/2006

Advertidos erros na devandita orde, publicada no Diario Oficial de Galicia nº 205, do 24 de outubro de 2006, cómpre facer a seguinte corrección:
-Na páxina 15.749, en concreto, no derradeiro parágrafo, onde di: «... Manuel Fernández Vázquez Conselleiro de Medio Ambiente e Desenvolvemento Sostible», debe dicir: «... Manuel Vázquez Fernández Conselleiro de Medio Ambiente e Desenvolvemento Sostible».
ORDE do 24 de outubro de 2006 pola que se modifica a do 19 de novembro de 2003 pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/11/2006

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade de Santiago de Compostela.
O artigo 7.2º da Lei 1/2003, do 9 de maio, dos consellos sociais do sistema universitario de Galicia, establece que son membros natos do Consello Social, o reitor da universidade, o secretario xeral e o xerente da universidade.
Segundo o artigo 10.2º da Lei 1/2003, do 9 de maio, as vacantes deberán cubrirse pola autoridade, entidade ou institución correspondente no prazo máximo de 3 meses. De non comunicárselle o acordo de designación dentro do devandito prazo ao conselleiro competente en materia universitaria, o posto permanecerá vacante ata a finalización do correspondente mandato. En todo caso, o membro substituído entenderase nomeado polo período que reste do anterior mandato.
O 6 de outubro de 2006, o presidente do Consello Social da Universidade de Santiago de Compostela achega certificación do nomeamento de Pedro García Moreno como xerente da Universidade de Santiago de Compostela.
Por todo iso,
DISPOÑO:
Artigo único.-Nomear a Pedro García Moreno, xerente da Universidade de Santiago de Compostela, como membro nato do Consello Social da Universidade de Santiago de Compostela.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 24 de outubro de 2006.
Laura Sánchez Piñón
Conselleira de Educación e Ordenación Universitaria
CORRECCIÓN de erros.-Decreto 182/2006, do 26 de outubro, polo que se establecen medidas para facilitar o acceso á propiedade a titulares de arrendamentos históricos e parzarías a que se refire a Lei 3/1993, do 16 de abril, das parzarías e dos arredamentos rústicos históricos de Galicia, modificada pola Lei 6/2005, do 7 de decembro.
CONSELLERÍA DO MEDIO RURAL — I. DISPOSICIÓNS XERAIS — 03/11/2006

Advertido un erro no Decreto 182/2006, do 26 de outubro, publicado no DOG nº 2087, do venres 27 de outubro, é necesario facer a oportuna corrección:
Na páxina 15.925, na primeira alínea do primeiro parágrafo do artigo 16º, onde di: «As axudas previstas nesta orde», debe dicir: «As axudas previstas neste decreto».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Orde do 26 de setembro de 2006, pola que se modifica a do 26 de febreiro de 1993, pola que se regula a expedición de ordes de pagamento para xustificar.
CONSELLERÍA DE ECONOMÍA E FACENDA — I. DISPOSICIÓNS XERAIS — 03/11/2006

Advertidos erros na citada orde, publicada no DOG número 196, do 10 de outubro de 2006, cómpre facer as seguintes correccións:
Nas páxinas 15.126 e 15.127, punto 2 do anexo, substitúese o cadro existente polo seguinte:
Entidade
Aplicacións orzamentarias
Presidencia da Xunta de Galicia
04.60.353E.640.2
Vicepresidencia da Igualdade e do Benestar
05.10.211A.640.0
05.10.211A.640.1
05.10.211B.640.0
05.10.441A.640.0
05.31.212A.640.1
05.31.212A.640.2
05.31.212B.640.1
05.31.212D.640.1
05.32.212F.640.0
05.32.355B.640.1
05.32.355B.640.2
05.32.355B.640.3
05.32.355B.640.4
05.32.355B.640.5
05.32.355B.640.6
05.32.355B.640.7
05.32.355B.640.8
Consellería de Política Territorial, Obras Públicas e Transportes
08.03.413B.610.1
Consellería de Educación e Ordenación Universitaria
09.322A.480.0
09.322A.480.1
09.322D.480.0
09.322I.640.1
09.322S.640.1
09.322T.480.0
09.322T.480.1
09.323A.480.0
09.323A.481.1
09.323A.481.2
Consellería do Medio Rural
11.422C.601.1
11.422C.640.1
11.422D.628.1
11.432A.640
11.613A.640.1
11.614A.628.1
11.614A.640
11.614C.604
11.614C.640.1
11.615A.640
11.422C.622.1
11.422C.628.1
11.611A.640
Entidade
Aplicacións orzamentarias
Consellería de Cultura e Deporte
12.02.352A.640
12.02.353A.640
12.02.354A.640
12.02.357A.640
Consellería de Sanidade
13.02.311A.640
13.02.313A.640
Consellería de Pesca e Asuntos Marítimos
14.342A.640.1
14.612B.640
14.614B.640
Consellería de Medio Ambiente e Desenvolvemento Sostible
15.342A.601
15.342A.640.1
15.432A.640
Consellería de Traballo
16.04.214B.640.0
16.04.214A.640.0
Instituto Galego de Estatística
07.80.441A.640.1
DECRETO 189/2006, do 2 de novembro, polo que se dispón que cese José Rodríguez González como director xeral da Función Pública.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 03/11/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, regu
ladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia, na súa reunión do día dous de novembro de dous mil seis,
DISPOÑO:
Que cese, por petición propia, José Rodríguez González como director xeral da Función Pública, agradecéndolle os servizos prestados.
Santiago de Compostela, dous de novembro de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 26 de outubro de 2006 pola que se fai pública a modificación dos créditos das bases reguladoras das axudas do Igape para o desenvolvemento do capital humano das empresas galegas para a mellora da competitividade empresarial.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 03/11/2006

Mediante Resolución do 7 de abril de 2006 (DOG nº 75, do 19 de abril) fixéronse públicas as bases reguladoras das axudas do Igape para o desenvolvemento do capital humano das empresas galegas para a mellora da competitividade empresarial.
Na devandita resolución establecíanse os créditos asignados a cada un dos apoios establecidos nas bases. Resoltos os expedientes constátase que existe un orzamento sobrante nas partidas 01.02.14/02/01 e 01.02.11/07/01 e que existe unha elevada demanda na partida 01.02.11/08/01.
Co obxecto de atender a demanda de proxectos presentados ao abeiro destas bases, e de conformidade coas facultades que teño conferidas,
RESOLVO
Único.-Modifícanse os créditos asignados ás bases reguladoras das axudas para o desenvolvemento do capital humano das empresas galegas para a mellora da competitividade empresarial publicados mediante a Resolución do 7 de abril de 2006 (DOG nº 75, do 19 de abril), nas seguintes partidas e contías:
a) Para os apoios enumerados na base 4, con cargo á partida orzamentaria 01.02 14/02/01, increméntase en 214.549,78 A para o exercicio 2006, quedando asignado un crédito de 757.309,33 A para o exercicio 2007.
b) Para os apoios enumerados na base 5, con cargo á partida orzamentaria 01.02 11/07/01, minóranse en 180.000 A para o exercicio 2006, quedando asignado un crédito de 262.690,67 A para o exercicio 2007.
c) Para os apoios enumerados na base 5, con cargo á partida orzamentaria 01.02 11/08/01, minóranse en 34.549,78 A para o exercicio 2006, quedando asignado un crédito de 30.000 A para o exercicio 2007.
Santiago de Compostela, 26 de outubro de 2006.
José Antonio Delgado Arce
Director xeral do Instituto Galego de
Promoción Económica
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Decreto 140/2006, do 31 de agosto, polo que se determinan os criterios de perda do destino definitivo polas funcionarias e funcionarios docentes que prestan servizos nos centros educativos que imparten ensinanzas distintas das universitarias e o cómputo da antigüidade no centro en función das causas de acceso a el.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 06/10/2006

Advertidos erros no devandito decreto, publicado no Diario Oficial de Galicia nº 169, do venres, 1 de setembro de 2006, é necesario efectuar a seguinte rectificación:
Onde di: «Artigo 11º.-Suposto de provisión de prazas clasificadas de Administración educativa.», debe dicir: «Artigo 11º.-Suposto de provisión de prazas da Administración abertas a funcionarios docentes.».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 18 de setembro de 2006 pola que se lles dá publicidade aos beneficiarios das axudas concedidas ao abeiro das bases reguladoras das axudas para o Programa Emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/10/2006

Mediante Resolución do 1 de marzo de 2006 publicáronse as novas bases reguladoras das axudas do Instituto Galego de Promoción Económica para o Programa Emprendedores (DOG nº 49, do 10 de marzo). As mencionadas bases teñen como obxectivo prioritario fomentar a aparición de empresas promovidas por novos emprendedores e de novas iniciativas empresariais de carácter innovador.
Na súa base 15 establecen que serán obxecto de publicación no Diario Oficial de Galicia as axudas concedidas ao abeiro das ditas bases.
As ditas axudas serán financiadas con cargo ás aplicacións orzamentarias 01.02.12/01/01.656700 e 01.02.12/02/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para o Programa Emprendedores.
Santiago de Compostela, 18 de setembro de 2006.
José Antonio Delgado Arce
Director xeral do Instituto Galego
de Promoción Económica
ANEXO
Nº expediente
Nome/razón social
Data
resolución
Importe subvencionable (A)
Subvención (A)
AF010.2006.1.9
Badel Metal Model, S.L.U. (en constitución)
24-7-2006
162.087,00
59.972,19
AF010.2006.1.1
Rocirolls, S.L. (en constitución)
24-7-2006
153.182,00
39.827,32
AF010.2006.1.8
Identity Cars Ingineering, S.L.
28-7-2006
2.770.000,00
1.126.500,00
AF010.2006.1.17
Trasniños, S.L. (en constitución)
28-7-2006
112.020,45
29.125,32
AF010.2006.1.16
Desguaces Mancebo Lema, S.L. (en constitución)
28-7-2006
284.433,17
87.231,93
AF010.2006.1.26
Portas Pérez, Alfonso 000969794Z S.L.N.E. (en constitución)
28-7-2006
62.604,10
16.277,07
AF010.2006.1.6
Lucense de Barnizados y Acabados, S.L. (en constitución)
9-8-2006
997.723,83
329.248,86
RESOLUCIÓN do 18 de setembro de 2006 pola que se lles dá publicidade aos beneficiarios das axudas concedidas ao abeiro das bases reguladoras das axudas á mellora da produtividade empresarial mediante a innovación, cooperación e modernización do tecido produtivo.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/10/2006

Mediante Resolución do 17 de febreiro de 2006 publicáronse as bases reguladoras das axudas do Instituto Galego de Promoción Económica á mellora da produtividade empresarial mediante a innovación, cooperación e modernización do tecido pro
dutivo (DOG nº 40, do 27 de febreiro). As mencionadas bases desenvolven o conxunto de actuacións para a mellora da produtividade empresarial mediante a innovación e desenvolvemento, cooperación e modernización do tecido produtivo na Comunidade Autónoma de Galicia.
Na súa base 13 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
As ditas axudas serán financiadas con cargo á aplicación orzamentaria 02.02.18/03/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica á mellora da produtividade empresarial mediante a innovación, cooperación e modernización do tecido produtivo.
Santiago de Compostela, 18 de setembro de 2006.
José Antonio Delgado Arce
Director xeral do Instituto Galego
de Promoción Económica
ANEXO
Nº expediente
Nome/razón social
Data
resolución
Importe subvencionable (A)
Subvención (A)
AF029.2006.1.1
Ferroatlántica, S.L.
28-7-2006
1.002.222,22
250.555,56
AF029.2006.1.2
GSB Galfor, S.A.
28-7-2006
515.138,89
167.420,14
AF029.2006.1.3
Fico Mirrors, S.A.-Ficosa Galicia (en constitución)
28-7-2006
404.911,11
101.227,78
AF029.2006.1.4
Benteler Automotive Vigo, S.L.
28-7-2006
808.888,89
304.055,56
AF029.2006.1.6
Maier Ferroplast, S.L.
28-7-2006
433.777,78
126.951,33
AF029.2006.1.5
Carrocerías Dafer, S.A.
28-7-2006
941.321,07
336.904,53
AF029.2006.1.7
Peguform Ibérica, S.L.
28-7-2006
495.555,56
159.204,45
AF029.2006.1.9
Comunitel Global, S.A.
28-7-2006
390.000,00
97.500,00
ORDE do 2 de outubro de 2006 pola que se modifica o artigo 8 das ordes do 9 de marzo de 2006 (Diario Oficial de Galicia do 22 de marzo), pola que se aproban as bases reguladoras e se procede á convocatoria para o ano 2006, en réxime de concorrencia competitiva, de subvencións a corporacións locais para adecuación e modernización de equipamentos comerciais, e do 10 de marzo de 2006 (Diario Oficial de Galicia do 22 de marzo), pola que se aproban as bases reguladoras e se procede á convocatoria para o ano 2006, de subvencións a corporacións locais para actuacións de vertebración do comercio urbano, en réxime de concorrencia competitiva.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 09/10/2006

Pola Orde do 9 de marzo de 2006 aprobáronse as bases reguladoras para a concesión de subvencións a corporacións locais para adecuación e modernización de equipamentos comerciais, en réxime de concorrencia competitiva, e procedeuse á súa convocatoria para o ano 2006.
Pola Orde do 10 de marzo de 2006 aprobáronse as bases reguladoras para a concesión de subvencións a corporacións locais para actuacións de vertebración do comercio urbano, en réxime de concorrencia competitiva, e procedeuse á súa convocatoria para o ano 2006.
No artigo oito das devanditas ordes establécese que as subvencións concedidas se farán efectivas unha vez que presente o beneficiario a documentación acreditativa do investimento obxecto da subvención, con data límite o día 31 de outubro de 2006.
Tendo en conta o atraso producido na resolución das devanditas axudas, motivado polo volume de solicitudes presentadas e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede modificar o referido artigo, polo que
DISPOÑO:
A modificación, no referente ao prazo de presentación da documentación acreditativa do investimento obxecto da subvención, do artigo oito das ordes do 9 de marzo de 2006, pola que se aproban as bases reguladoras e se procede á convocatoria para o ano 2006, en réxime de concorrencia competitiva, de subvencións a corporacións locais para adecuación e modernización de equipamentos comerciais, e do 10 de marzo de 2006, pola que se aproban as bases reguladoras e se procede á convocatoria para o ano 2006, de subvencións a corporacións locais para actuacións de vertebración do comercio urbano, en réxime de concorrencia competitiva, do seguinte xeito:
O prazo establecerase na resolución de concesión de cada axuda que, en todo caso, non poderá ser posterior ao 30 de novembro de 2006.
Santiago de Compostela, 2 de outubro de 2006.
Fernando Xabier Blanco Álvarez
Conselleiro de Innovación e Industria
RESOLUCIÓN do 15 de setembro de 2006 pola que se resolve o concurso escolar de ideas sobre a imaxe do deporte galego por medio da utilización de símbolos que permitan a súa identificación pública.
CONSELLERÍA DE CULTURA E DEPORTE — III. OUTRAS DISPOSICIÓNS — 09/10/2006

O artigo 6, así como as disposicións adicional e derradeira da Orde do 7 de marzo de 2006, reguladora do concurso escolar de ideas sobre a imaxe de deporte galego, dispoñen que ao director xeral para o Deporte, por delegación da conselleira de Cultura e Deporte, lle corresponderá ditar resolución nun prazo máximo de seis meses a partir da publicación.
Vistas as conclusións contidas na acta da sesión celebrada o dezanove de xuño de dous mil seis, pola comisión de selección prevista para tal efecto, no artigo quinto da orde anteriormente mencionada,
RESOLVO:
Primeiro.-Declarar gañador do primeiro premio da modalidade A, o traballo presentado baixo o pseudónimo de Augusto, sendo o título da obra Polbo Sport, pertencente ao CEIP de Tenorio, de Poio (Pontevedra), sendo o seu autor, Alberto Quinta Taboada.
Segundo.-Outorgar dous accésit para os dous mellores traballos da modalidade A, que de seguido se identifican:
-Título da obra: Cangre Crash.-Centro ao que pertence: Novo CEIP- Monforte de Lemos (Lugo).-Autora: Irene Álvarez Vázquez.
-Título da obra: O deporte é vida, practícao.-Pseudónimo: Heidi.-Centro ao que pertence: CEIP Pepe de Xan Baña-Santa Comba (A Coruña).-Autora: Lara Mariño Amarelle.
Terceiro.-Outorgar mencións de honra a todos aqueles traballos presentados en que se optase pola utilización do polbo como mascota do deporte galego, circunstancia que concorre nos traballos presentados por diversos nenos e nenas, atopándose esta relación nas dependencias da Dirección Xeral para o Deporte, ao non ser factible a súa publicación neste diario por mor do elevado número de traballos coincidentes a relacionar.
Cuarto.-Declarar deserto o premio correspondente á Modalidade B, ao considerar que ningún dos traballos presentados lograron acadar o nivel exixible.
Quinto.-Esta resolución esgota a vía administrativa e contra ela poderá interpoñerse, potestativamente, recurso de reposición ante o mesmo órgano que a ditou, no prazo dun mes contado a partir do día
seguinte ao da súa publicación, ou ser impugnados directamente ante a xurisdición contencioso-administrativa.
Santiago de Compostela, 15 de setembro de 2006.
P.D. (Orde 7-3-2006)
Santiago Xosé Domínguez Olveira
Director xeral para o Deporte
ORDE do 29 de setembro de 2006 pola que se modifica a do 17 de marzo pola que se aproban as bases reguladoras para a concesión de axudas para o sector artesanal galego, en réxime de concorrencia competitiva, no ámbito da Comunidade Autónoma de Galicia, e se procede á súa convocatoria para o ano 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 09/10/2006

No Diario Oficial de Galicia nº 60, do 27 de marzo de 2006 publicouse a Orde do 17 de marzo de 2006 pola que se aproban as bases reguladoras para a concesión de axudas para o sector artesanal galego, en réxime de concorrencia competitiva, no ámbito da Comunidade Autónoma de Galicia, e se procede á súa convocatoria para o ano 2006.
No artigo 15 parágrafo primeiro da devandita orde establécese que a presentación da documentación xustificativa da realización do investimento que fose obxecto da subvención poderá realizarse ata o día 3 de novembro de 2006, inclusive.
Tendo en conta que o elevado número de solicitudes motivou un dilatado proceso de revisión administrativa dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
Na súa virtude, e en uso das facultades que me foron concedidas,
DISPOÑO:
Artigo único.
Modifícase o artigo 15 parágrafo 1º da Orde do 17 de marzo de 2006 pola que se aproban as bases reguladoras para a concesión de axudas para o sector artesanal galego, en réxime de concorrencia competitiva, no ámbito da Comunidade Autónoma de Galicia, e se procede á súa convocatoria para o ano 2006 que queda redactado como a seguir se expón:
«Para o libramento da subvención, o beneficiario deberá presentar na respectiva delegación provincial ou nos servizos centrais da Consellería de Innovación e Industria, ou a través dalgunha das formas recollidas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, a documentación xustificativa da realización do investimento que fose obxecto de subvención, tendo de prazo ata o 20 de novembro de 2006, inclusive».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 29 de setembro de 2006.
Fernando Xabier Blanco Álvarez
Conselleiro de Innovación e Industria
ORDE do 11 de setembro de 2006 pola que se autoriza o cambio de denominación do Instituto de Educación Secundaria número 2 de Ordes na provincia da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/10/2006

Tendo en conta o artigo 3.1º, do anexo do Decreto 324/1996, do 26 de xullo (DOG do 9 de agosto), polo que se aproba o Regulamento orgánico dos institutos de educación secundaria, así como os correspondentes informes, por proposta da Dirección Xeral de Ordenación e Innovación Educativa, esta consellería,
DISPÓN:
Autorizar o cambio de denominación do instituto de educación secundaria que no anexo se relaciona.
Santiago de Compostela, 11 de setembro de 2006.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Ordes.
Localidade: Ordes.
Código de centro: 15027939.
Denominación: Instituto de Educación Secundaria nº 2.
Nova denominación: Instituto de Educación Secundaria Maruxa Mallo.